Dit was egter duidelik dat talle mense oor die hele wêreld verdeeld was oor hoe om te reageer en te voel oor die woorde op hierdie klere. Kort nadat die advertensie die rondtes op sosiale media begin doen het, het die EFF met geweld gedreig. Ten spyte van die feit dat meeste mense nie saam gestem het oor of die advertensie rassisties was of nie het die rooi-keppie party besluit om aksie te neem. Soos dit net die EFF en hul verontwaardigheidsprobleme behaag het lede van die party besluit dat die beste wyse om skynbare rassisme te beveg is om met kriminele dade te reageer. Op 13 Januarie 2018 het die lede ‘n aantal H&M takke gaan verwoes en plunder wat gelei het dat die winkelgroep al hul takke in Suid-Afrika tydelik te sluit. Alhoewel meeste mense gemengde gevoelens oor H&M se advertensies het, behoort niemand van ons gemengde gevoelens oor die EFF se optrede te hê nie. Dit bly skrikwekkend dat vir ‘n groot deel van die Suid-Afrikaanse bevolking word woorde op klere meer afkeurenswaardig geag as skade wat aan privaateiendom gerig word. Gedurende die onwettig optrede het ons egter een van die mees ironiese oomblikke van die hele situasie gesien. In ‘n foto geneem van die onwettig optrede by die Menlynpark-inkopiesentrum word die lede van die EFF gewys waar hulle plakkate in betoging ophou wat vra dat H&M gesluit moet word. In dieselfde foto, net onder die plakkate verskyn ‘n lid van die EFF met ‘n party-hemp wat lees: “Ons laaste hoop vir werksgeleenthede en dienslewering. ” Hierdie hemp word met trots gedra terwyl die betogers besig is om mede Suid-Afrikaners se werkgewer se deure toe te maak. Mens wonder egter of enige van die betogers hierdie ironie besef. Op geen punt is hierdie gedrag deur die lede van die EFF veroordeel nie. Inteendeel dit word geprys deur die EFF se leiers. Wat egter vir alle Suid-Afrikaners duidelik is na die afgelope twee weke se gebeure is dat die EFF se optrede vir al meer Suid-Afrikaners onaanvaarbaar word. Suid-Afrikaners besef dat as die EFF verskeie klerewinkels kan gaan ontwrig en skade gaan verrig, raak dit nie moeilik om te sien hoe die EFF op ander wyses hulself nie gaan steur aan alle Suid-Afrikaners se regte nie. Hopelik dien hierdie as bewys vir mede landsburgers dat die EFF se kortsigtigheid nie net beperk is tot die hemde wat hul dra en die plakkate wat hul maak nie. Nuuskommentaar: 18 Januarie Die onopgevoedes sal nie altyd wen nie .